KLASA: 024-08/23-002/31
URBROJ: 251-13-11-5/003-23-2


Z A P I S N I K


20. sjednice Vijeća Gradske četvrti Gornja Dubrava, održane 12. siječnja 2023. godine u 
  Područnom uredu Gradske uprave Dubrava, Dubrava 49, dvorana „C“  


NAZOČNI ČLANOVI VIJEĆA:

1.	TIHANA BANKO
2.	DARIO BUDAK
3.	BERNARD BUDIMIR
4.	LAZO DODIĆ
5.	ZDENKA ĐAKOVIĆ
6.	ZDRAVKO FABIJANIĆ
7.	LUKA HOLJEVAC
8.	HELENA KERETA
9.	MARJANCA KOSTREVEC
10.	VELIBOR MEANDŽIJA
11.        	NEVEN MIKŠA
12.	DOMAGOJ MLINARIĆ
13.          INES OCVIRK
14.	AVNI OSMANI
15.	IVAN RADIĆ
16.	ILIJA SLIŠKO
17.	ROBERT TUKAČ
18.	ANITA VALJAK
19.	ZVJEZDANA ŽUGLIĆ





OSTALI NAZOČNI:

[bookmark: _GoBack]- Nataša Šprem, dipl.ing., univ.spec., voditeljica Područnog odsjeka Gornja Dubrava
- Jadranka Marković, stručna referentica za rad tijela mjesne samouprave



Predsjednik utvrđuje prisutnost 19 od 19 članova Vijeća, što znači da Vijeće može pravovaljano odlučivati.

Predsjednik podsjeća članove Vijeća da su uz poziv primili zapisnik 19. sjednice. Pita ima li primjedbi na navedeni zapisnik. 

Budući se više nitko ne javlja za riječ, zapisnik 19. sjednice jednoglasno je prihvaćen. 

Predsjednik predlaže dnevni red kao u pozivu uz tri dopunske točke.


DOPUNA DNEVNOG REDA
1. Izvješće o radu Vijeća Gradske četvrti Gornja Dubrava za 2022.
2. Prijedlog zaključka o prijedlogu za postavljanje mjerača brzine kretanja vozila na području mjesnih odbora Dankovec, Miroševec i Dubrava – središte
3. Prijedlog zaključka o utvrđivanju vlasništva i pravo upravljanja na k.č. 13363/1 k.o Čučerje Novo


Predsjednik pita ima li primjedbi na dnevni red ili drugačijih prijedloga.

Budući da se nitko ne javlja za riječ, predsjednik daje na prihvaćanje predloženi dnevni red.

Vijeće jednoglasno donosi


DNEVNI RED

1. Izvješće o radu Vijeća Gradske četvrti Gornja Dubrava za 2022.
2. Prijedlog Programa rada Vijeća Gradske četvrti Gornja Dubrava za 2023. 
3. Prijedlog Financijskog plana Gradske četvrti Gornja Dubrava za 2023. 
4. Prijedlog zaključka o prijedlogu za projektiranje javnog kanala u ulici Graduši i Graduši odvojak na granici sa područjem Mjesnog odbora Dankovec
5. Prijedlog zaključka o prijedlogu za popločenje pristupne staze u ulici Milovana Gavazzija
6. Prijedlog zaključka o prijedlogu za promjenu voznog reda autobusne linije 239 Čučerje – Dankovec - Markuševečka Trnava
7. Prijedlog zaključka o prijedlogu za postavljanje mjerača brzine kretanja vozila na području mjesnih odbora Dankovec, Miroševec i Dubrava - središte
8. Prijedlog zaključka o prijedlogu za dodjelu Nagrade Grada Zagreba
9. Prijedlog zaključka o davanju mišljenja na zahtjev Tihomira Radoševića o mogućnosti raspolaganja sa k.č. 5094/2 i 5094/21 obje k.o. Dubrava
10. Prijedlog zaključka o davanju mišljenja na zahtjev Ljerke Končar Gamulin za dostavu pitke vode cisternama
11. Prijedlog zaključka o utvrđivanju vlasništva i pravo upravljanja na k.č. 13363/1 k.o Čučerje Novo
12. Pitanja, prijedlozi i obavijesti 





Ad 1) Izvješće o radu Vijeća Gradske četvrti Gornja Dubrava za 2022.

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi


Izvješće o radu Vijeća Gradske četvrti Gornja Dubrava za 2022.

(Izvješće se nalazi u privitku ovog zapisnika i njegov je sastavni dio)





Ad 2) Prijedlog Programa rada Vijeća Gradske četvrti Gornja Dubrava za 2023. 

Predsjednik pojašnjava prijedlog. Otvara raspravu. 
U raspravi sudjeluju: H. Kereta i predsjednik.
Budući da se više nitko ne javlja za riječ, Vijeće na prijedlog predsjednika jednoglasno donosi


Program rada Vijeća Gradske četvrti Gornja Dubrava za 2023.

(Program se nalazi u privitku ovog zapisnika i njegov je sastavni dio)






Ad 3) Prijedlog Financijskog plana Gradske četvrti Gornja Dubrava za 2023. 

Predsjednik pojašnjava prijedlog. Otvara raspravu. 
U raspravi sudjeluju: M. Kostrevec i predsjednik.
Budući da se više nitko ne javlja za riječ, Vijeće na prijedlog predsjednika jednoglasno donosi


Financijski plan Gradske četvrti Gornja Dubrava za 2023.

(Plan se nalazi u privitku ovog zapisnika i njegov je sastavni dio)




Ad 4) Prijedlog zaključka o prijedlogu za projektiranje javnog kanala u ulici Graduši i Graduši odvojak na granici sa područjem Mjesnog odbora Dankovec

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
 o prijedlogu za projektiranje javnog kanala u ulici Graduši i Graduši odvojak 
na granici sa područjem Mjesnog odbora Dankovec


1. Predlaže se projektiranje javnog kanala u ulici Graduši i Graduši odvojak na granici sa područjem Mjesnog odbora Dankovec (k.č. 8275/4, 8157/15 i 8243 k.o. Čučerje).

1. Vijeće podržava navedeni prijedlog.

1. Ovaj zaključak dostavlja se Gradskom uredu za mjesnu samoupravu, civilnu zaštitu i sigurnost na daljnje postupanje.







Ad 5) Prijedlog zaključka o prijedlogu za popločenje pristupne staze u ulici Milovana Gavazzija

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
 o prijedlogu za popločenje pristupne staze u ulici Milovana Gavazzija


I. Razmotren je prijedlog Vijeća Mjesnog odbora Studentski grad o popločenju pristupne staze u ulici Milovana Gavazzija kod kbr. 9.

II. Vijeće Gradske četvrti Gornja Dubrava će razmotrit uvrštavanje prijedloga za popločenje prilikom donošenja Plana komunalnih aktivnosti Gradske četvrti Gornja Dubrava u 2023.

Ad 6) Prijedlog zaključka o prijedlogu za promjenu voznog reda autobusne linije 239 Čučerje – Dankovec - Markuševečka Trnava

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi

Z A K L J U Č A K
 o prijedlogu za promjenu voznog reda autobusne linije 
239 Čučerje – Dankovec - Markuševečka Trnava


I. Razmotren je zahtjev Vijeća mjesnog odbora Dankovec, ravnateljice Osnovne škole Čučerje, Vijeća roditelja Osnovne škole Čučerje, te građana Mjesnog odbora Dankovec za promjenom voznog reda autobusne linije 239 Čučerje – Dankovec - Markuševečka Trnava.
 
II. Sukladno očitovanju predstavnika ZET-a o gore navedenom, Vijeće predlaže: 
a) Ukidanje jutarnjih polazaka iz Čučerja u 6:15 i 6:50 sati i iz Markuševečke Trnave 6:27 i 7:02 sati, obzirom da  na istima, sukladno provedenoj analizi od strane predstavnika ZET-a nema prijevozne potražnje (prevezeno 0 putnika)
b) Radi novog polaska iz Čučerja u 11:45 sati predlaže se korekcija  trenutnog jutarnjeg polaska iz Čučerja s 8:20 na 8:15 sati i iz Markuševečke Trnave s 8:32 na 8:27 sati
c) Radi novog polaska iz Čučerja s 13:00 sati na 13:10 sati, predlaže se korigiranje polaska iz Čučerja s 13:30 sati na 13:40 sati, kao i iz Markuševečke Trnave s 13:42 sati na 13:52 sati
d) Shodno navedenom, novi polasci iz  Čučerja bi bili u terminima: 8:15, 11:45, 13:10, 13:40 i 16:40 sati, a iz Markuševečke Trnave 8:27, 11:57, 13:22,13:52 i 16:52 sati
III. Predlaže se uspostava novog autobusnog stajališta na križanju ulice Cesari i Slanovečke ceste.

IV. Predlaže se produljenje trase autobusne linije 239 do Markuševca, čime bi se korisnicima linije 239 omogućila bolja povezanost sa središtem grada i tramvajskim okretištem na Mihaljevcu, te ostvarila veća rentabilnost navedene linije.

V. Ovaj zaključak dostavlja se Zagrebačkom električnom tramvaju na daljnje postupanje. 





Ad 7) Prijedlog zaključka o prijedlogu za postavljanje mjerača brzine kretanja vozila na području mjesnih odbora Dankovec, Miroševec i Dubrava - središte

Predsjednik pojašnjava prijedlog. Otvara raspravu. 
U raspravi sudjeluju: H. Kereta, Z. Žuglić i predsjednik.
Budući da se više nitko ne javlja za riječ, Vijeće na prijedlog predsjednika jednoglasno donosi

Z A K L J U Č A K
 o prijedlogu za postavljanje mjerača brzine kretanja vozila na području
mjesnih odbora Dankovec, Miroševec i Dubrava - središte


I. Vijeće, zbog povećanja sigurnosti sudionika u prometu, predlaže da se na  području Mjesnih odbora Dankovec, Miroševec i Dubrava-središte, postave mjerači brzine kretanja vozila.

II. Ovaj zaključak dostavlja se III. Policijskoj postaji Zagreb i Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet na daljnje postupanje.





Ad 8) Prijedlog zaključka o prijedlogu za dodjelu Nagrade Grada Zagreba

Predsjednik pojašnjava prijedlog. Otvara raspravu. 
U raspravi sudjeluju: R. Tukač i predsjednik
Budući da se više nitko ne javlja za riječ, Vijeće na prijedlog predsjednika većinom glasova sa 14 „ZA“ i 5 „SUZDRŽANI“  – donosi


Z A K L J U Č A K
 o  prijedlogu za dodjelu Nagrade Grada Zagreba


I. Za dodjelu Nagrade Grada Zagreba Vijeće predlaže mr.sc. Andreju Marcetić, članicu Vijeća za prevenciju Vijeća Gradske četvrti Gornja Dubrava.

II. Ovaj zaključak dostavlja se Stručnoj službi Gradske skupštine, Odboru za javna priznanja.











Ad 9) Prijedlog zaključka o davanju mišljenja na zahtjev Tihomira Radoševića o mogućnosti raspolaganja sa k.č. 5094/2 i 5094/21 obje k.o. Dubrava

Predsjednik pojašnjava prijedlog. Otvara raspravu. 
U raspravi sudjeluju: R. Tukač, D. Mlinarić, H. Kereta i predsjednik
Budući da se više nitko ne javlja za riječ, Vijeće na prijedlog predsjednika većinom glasova sa 12 „ZA“ i 7 „SUZDRŽANI“  – donosi

Z A K L J U Č A K
 o davanju mišljenja na zahtjev Tihomira Radoševića 
o mogućnosti raspolaganja sa k.č.br. 5094/2 i 5094/21 
obje k.o. Dubrava


I. Razmotren je zahtjev Tihomira Radoševića iz Zagreba o mogućnosti raspolaganja  k.č.br. 5094/2 i 5094/21 obje k.o. Dubrava.

II. Vijeće, sukladno prethodno utvrđenom mišljenju Vijeća Mjesnog odbora Dubrava-središte, nije suglasno da se čestice iz točke I. daju na raspolaganje temeljem traženog zahtjeva. 

III. Ovaj Zaključak dostavlja se Gradskom uredu za upravljanje imovinom i stanovanje.






Ad 10) Prijedlog zaključka o davanju mišljenja na zahtjev Ljerke Končar Gamulin za dostavu pitke vode cisternama

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi










Z A K LJ U Č A K
o davanju mišljenja na zahtjev Ljerke Končar Gamulin 
za dostavu pitke vode cisternama


1. Razmotren je zahtjev Ljerke Končar Gamulin iz Zagreba, Gornja Bokanjščica 9 u kojem traži dovoz jedne cisterne od 5 m3 pitke vode mjesečno neophodne za osnovne životne potrebe.

1. Na temelju prethodnog izvida terena od strane Povjerenstva za obilazak kućanstava podnositelja zahtjeva za dovoz neophodne količine pitke vode, daje se pozitivno mišljenje o traženom.

1. Ovaj zaključak dostavlja se Gradskom uredu za mjesnu samoupravu, civilnu zaštitu i sigurnost na daljnje postupanje. 





Ad 11) Prijedlog zaključka o utvrđivanju vlasništva i pravo upravljanja na k.č. 13363/1 k.o Čučerje Novo

Predsjednik pojašnjava prijedlog. Otvara raspravu. 
U raspravi sudjeluju: H. Kereta, R. Tukač i predsjednik.
Budući da se više nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
o utvrđivanju vlasništva i pravo upravljanja na k.č. 13363/1 k.o Čučerje Novo

I. Vijeće, kako bi moglo pokrenuti postupak izgradnje novog prostora za potrebe DVD „Dankovec“, moli podatke o vlasništvu i upravljanju k.č. 13363/1 k.o Čučerje Novo.

II. Ovaj Zaključak dostavlja se Gradskom uredu za upravljanje imovinom i stanovanje.










Ad 12) Pitanja, prijedlozi i obavijesti

Predsjednik obavještava o aktualnostima u gradskoj četvrti.





Dovršeno: 19:45 sati
Sastavila:                                                                                                   Predsjednik
Jadranka Marković                                                                         Vijeća Gradske četvrti
                                                                                                 Gornja Dubrava


                                                                                                       Ilija Sliško

